CELEX: 32015R1403
Language: el
Date: 2015-08-18 00:00:00
Title: Εκτελεστικός κανονισμός (ΕΕ) 2015/1403 της Επιτροπής, της 18ης Αυγούστου 2015, για την ανάκληση της αποδοχής ανάληψης υποχρέωσης για έναν παραγωγό-εξαγωγέα σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων

19.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 218/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1403 ΤΗΣ ΕΠΙΤΡΟΠΉΣ
   της 18ης Αυγούστου 2015
   για την ανάκληση της αποδοχής ανάληψης υποχρέωσης για έναν παραγωγό-εξαγωγέα σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης («Συνθήκη»),
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός αντιντάμπινγκ»), και ιδίως το άρθρο 8,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (2) («βασικός κανονισμός κατά των επιδοτήσεων»), και ιδίως το άρθρο 13,
   Αφού ενημέρωσε τα κράτη μέλη,
   Εκτιμώντας τα ακόλουθα:
   Α.   ΑΝΑΛΗΨΗ ΥΠΟΧΡΕΩΣΗΣ ΚΑΙ ΑΛΛΑ ΙΣΧΥΟΝΤΑ ΜΕΤΡΑ
   
   
               (1)
            
            
               Με τον κανονισμό (ΕΕ) αριθ. 513/2013 (3), η Ευρωπαϊκή Επιτροπή («Επιτροπή»), επέβαλε προσωρινό δασμό αντιντάμπινγκ στις εισαγωγές στην Ευρωπαϊκή Ένωση («Ένωση») φωτοβολταϊκών συστοιχιών κρυσταλλικού πυριτίου («συστοιχιών») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («ΛΔΚ»).
            
         
               (2)
            
            
               Μια ομάδα παραγωγών-εξαγωγέων εξουσιοδότησε το Εμπορικό Επιμελητήριο της Κίνας για Εισαγωγές και Εξαγωγές Μηχανημάτων και Ηλεκτρονικών Προϊόντων («CCCME») να υποβάλει στην Επιτροπή εκ μέρους τους ανάληψη υποχρέωσης ως προς τις τιμές, και το Επιμελητήριο όντως το έπραξε. Είναι σαφές από τους όρους της εν λόγω ανάληψης υποχρέωσης ως προς τις τιμές ότι αποτελεί σύνθεση των ατομικών αναλήψεων υποχρεώσεων ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντονίζει το CCCME.
            
         
               (3)
            
            
               Με την απόφαση 2013/423/ΕΕ (4), η Επιτροπή αποδέχθηκε την εν λόγω ανάληψη υποχρέωσης ως προς τις τιμές όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (5), η Επιτροπή τροποποίησε τον κανονισμό (ΕΕ) αριθ. 513/2013 για να θεσπίσει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.
            
         
               (4)
            
            
               Με τον εκτελεστικό κανονισμό (ΕΕ) αριθ. 1238/2013 (6), το Συμβούλιο επέβαλε οριστικό δασμό αντιντάμπινγκ στις εισαγωγές στην Ένωση συστοιχιών και κυψελών καταγωγής ή προέλευσης ΛΔΚ («σχετικό προϊόν»). Με τον εκτελεστικό κανονισμό (ΕΕ) αριθ. 1239/2013 (7), το Συμβούλιο επέβαλε επίσης οριστικό αντισταθμιστικό δασμό στις εισαγωγές του σχετικού προϊόντος στην Ένωση.
            
         
               (5)
            
            
               Μετά την κοινοποίηση της τροποποιημένης εκδοχής της ανάληψης υποχρέωσης ως προς τις τιμές από ομάδα παραγωγών-εξαγωγέων («παραγωγοί-εξαγωγείς») από κοινού με το CCCME, η Επιτροπή επιβεβαίωσε με την εκτελεστική απόφαση 2013/707/ΕΕ (8) την αποδοχή της τροποποιημένης ανάληψης υποχρέωσης ως προς τις τιμές («ανάληψη υποχρέωσης») για την περίοδο εφαρμογής των οριστικών μέτρων. Το παράρτημα της παρούσας απόφασης περιλαμβάνει τους παραγωγούς-εξαγωγείς για τους οποίους έγινε αποδεκτή η ανάληψη υποχρέωσης, συμπεριλαμβανομένης της ZNSHINE PV-TECH CO. LTD και της συνδεδεμένης εταιρείας της στην Ευρωπαϊκή Ένωση, οι οποίες καλύπτονται από κοινού από τον πρόσθετο κωδικό TARIC B923 («ZNSHINE»).
            
         
               (6)
            
            
               Με την εκτελεστική απόφαση 2014/657/ΕΕ (9), η Επιτροπή αποδέχθηκε πρόταση που κατατέθηκε από την ομάδα των παραγωγών-εξαγωγέων από κοινού με το CCCME για την παροχή διευκρινίσεων όσον αφορά την εφαρμογή της ανάληψης υποχρέωσης για το σχετικό προϊόν το οποίο καλύπτεται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης ΛΔΚ, το οποίο σήμερα υπάγεται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039), που παράγονται από τους παραγωγούς-εξαγωγείς («καλυπτόμενο προϊόν»). Οι δασμοί αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης, αναφέρονται από κοινού ως «μέτρα».
            
         
               (7)
            
            
               Με τον εκτελεστικό κανονισμό (ΕΕ) 2015/866 (10), η Επιτροπή ανακάλεσε την αποδοχή της ανάληψης υποχρέωσης για τρεις παραγωγούς-εξαγωγείς.
            
         Β.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ
   
   
               (8)
            
            
               Οι παραγωγοί-εξαγωγείς συμφώνησαν, μεταξύ άλλων, να μην πωλήσουν το καλυπτόμενο προϊόν στον πρώτο ανεξάρτητο πελάτη στην Ένωση κάτω από μια συγκεκριμένη ελάχιστη τιμή εισαγωγής («ΕΤΕ») εντός του σχετικού ετήσιου επιπέδου εισαγωγών στην Ένωση («ετήσιο επίπεδο») που ορίζεται στην ανάληψη υποχρέωσης. Επιπλέον, οι παραγωγοί-εξαγωγείς δεσμεύτηκαν να εξασφαλίζουν ότι όλες οι πωλήσεις εντός του ετήσιου επιπέδου καλύπτονται από εμπορικό τιμολόγιο που εκδίδεται από τον αντίστοιχο παραγωγό-εξαγωγέα και πιστοποιητικό ανάληψης υποχρέωσης για εξαγωγή, που εκδίδεται από το CCCME, το οποίο περιέχει τις πληροφορίες που περιγράφονται στην ανάληψη υποχρέωσης.
            
         
               (9)
            
            
               Στο κείμενο της ανάληψης υποχρέωσης καθορίζονται επίσης, σε έναν μη εξαντλητικό κατάλογο, οι παραβάσεις της ανάληψης υποχρέωσης. Ο εν λόγω κατάλογος περιλαμβάνει:
               
                           —
                        
                        
                           την υποβολή παραπλανητικών στοιχείων σχετικά με την καταγωγή του σχετικού προϊόντος·
                        
                     
                           —
                        
                        
                           τη μεταβολή του τρόπου διεξαγωγής των εμπορικών συναλλαγών με την Ένωση όταν δεν υφίσταται ικανός αποχρών λόγος ή άλλη οικονομική δικαιολογία πλην της επιβολής των μέτρων.
                        
                     Ο παραγωγός-εξαγωγέας είναι υπεύθυνος για τις παραβάσεις στις οποίες προβαίνουν τα συνδεδεμένα μέρη του που καθορίζονται στην ανάληψη υποχρέωσης.
            
         
               (10)
            
            
               Σύμφωνα με τους όρους της ανάληψης υποχρέωσης, οι παραγωγοί-εξαγωγείς υποχρεούνται επίσης να υποβάλλουν στην Επιτροπή σε τριμηνιαία βάση αναλυτικές πληροφορίες για το σύνολο των εξαγωγικών τους πωλήσεων και μεταπωλήσεων στην Ένωση («τριμηνιαίες εκθέσεις»). Αυτό συνεπάγεται ότι τα στοιχεία που περιλαμβάνονται στις εν λόγω τριμηνιαίες εκθέσεις πρέπει να είναι πλήρη και ορθά και ότι οι δηλούμενες συναλλαγές συμμορφώνονται πλήρως με τους όρους της ανάληψης υποχρέωσης.
            
         
               (11)
            
            
               Για να εξασφαλιστεί η συμμόρφωση με την ανάληψη υποχρέωσης, οι παραγωγοί-εξαγωγείς ανέλαβαν επίσης την υποχρέωση να παρέχουν όλες τις πληροφορίες που κρίνει αναγκαίες η Επιτροπή.
            
         Γ.   ΕΛΕΓΧΟΣ ΤΩΝ ΠΑΡΑΓΩΓΩΝ-ΕΞΑΓΩΓΕΩΝ
   
   
               (12)
            
            
               Η Επιτροπή, στο πλαίσιο των ελέγχων της για την τήρηση της ανάληψης υποχρέωσης, επαλήθευσε τις πληροφορίες που υποβλήθηκαν από τους παραγωγούς-εξαγωγείς και σχετίζονταν με την ανάληψη υποχρέωσης. Η Επιτροπή ζήτησε επίσης ενίσχυση από τα κράτη μέλη βάσει του άρθρου 8 παράγραφος 9 και του άρθρου 14 παράγραφος 7 του βασικού κανονισμού αντιντάμπινγκ και του άρθρου 13 παράγραφος 9 και του άρθρου 24 παράγραφος 7 του βασικού κανονισμού κατά των επιδοτήσεων.
            
         
               (13)
            
            
               Τα πορίσματα που παρατίθενται στις αιτιολογικές σκέψεις 14 έως 17 σκιαγραφούν τα προβλήματα που εντοπίστηκαν για τη ZNSHINE, προβλήματα που υποχρεώνουν την Επιτροπή να ανακαλέσει την αποδοχή της ανάληψης υποχρέωσης για τον εν λόγω παραγωγό-εξαγωγέα.
            
         Δ.   ΛΟΓΟΙ ΑΝΑΚΛΗΣΗΣ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ
   
   
               (14)
            
            
               Οι τελωνειακές αρχές σε δύο κράτη μέλη ζήτησαν την καταβολή των δασμών αντιντάμπινγκ και των αντισταθμιστικών δασμών για ορισμένες συναλλαγές εισαγωγής ηλιακών συστοιχιών. Οι ηλιακές συστοιχίες αρχικά δηλώθηκαν ως στερούμενες της κινεζικής καταγωγής και, ως εκ τούτου, δεν υπόκειντο στα μέτρα. Ωστόσο, οι τελωνειακές αρχές διαπίστωσαν ότι οι ηλιακές συστοιχίες παρήχθησαν από τη ZNSHINE και εστάλησαν προς την Ένωση μέσω τρίτης χώρας.
            
         
               (15)
            
            
               Με βάση τις πληροφορίες που είναι διαθέσιμες στην Επιτροπή, οι εταιρείες που συμμετείχαν στις ανωτέρω δραστηριότητες ήταν συνδεδεμένες με τη ZNSHINE. Ως εκ τούτου, η ZNSHINE παραβίασε τους όρους ανάληψης υποχρέωσης που αναφέρονται στην αιτιολογική σκέψη 9.
            
         
               (16)
            
            
               Η Επιτροπή διαπίστωσε επίσης ότι η ZNSHINE παρείχε στις τριμηνιαίες εκθέσεις της παραπλανητικές πληροφορίες σχετικά με την ημερομηνία για έναν σημαντικό αριθμό εμπορικών τιμολογίων κατά τη διάρκεια μεγάλου χρονικού διαστήματος. Η ορθή ημερομηνία του τιμολογίου είναι απαραίτητη για να διαπιστωθεί αν τηρείται η ΕΤΕ, δεδομένου ότι υπόκειται σε μηχανισμό περιοδικής προσαρμογής. Με βάση τις πληροφορίες που υπέβαλε η ZNSHINE, η Επιτροπή διαπίστωσε ότι το εμπορικό τιμολόγιο που υποβλήθηκε στις ανωτέρω περιπτώσεις για τον εκτελωνισμό στην Ένωση εκδόθηκε σε ημερομηνία διαφορετική από εκείνη που χρησιμοποιήθηκε για την απόκτηση του πιστοποιητικού ανάληψης υποχρέωσης για εξαγωγή από το CCCME. Οι ημερομηνίες των αντίστοιχων τιμολογίων παρουσίαζαν μεγάλη χρονική απόκλιση. Η ZNSHINE ισχυρίστηκε ότι η διαφορά μεταξύ των ημερομηνιών του τιμολογίου οφειλόταν σε τεχνικό σφάλμα που έγινε από προσωπικό χωρίς πείρα. Η Επιτροπή δεν μπορεί να αποδεχθεί μια τέτοια δικαιολογία.
            
         
               (17)
            
            
               Η Επιτροπή ανέλυσε τις επιπτώσεις αυτής της ασυνέπειας στις τριμηνιαίες εκθέσεις της ZNSHINE και κατέληξε στο συμπέρασμα ότι η ZNSHINE παρέβη την υποχρέωση υποβολής έκθεσης στα πλαίσια της ανάληψης υποχρέωσης.
            
         Ε.   ΑΞΙΟΛΟΓΗΣΗ ΤΗΣ ΔΥΝΑΤΟΤΗΤΑΣ ΠΡΑΚΤΙΚΗΣ ΕΦΑΡΜΟΓΗΣ ΟΛΩΝ ΤΩΝ ΟΡΩΝ ΤΗΣ ΑΝΑΛΗΨΗΣ ΥΠΟΧΡΕΩΣΗΣ
   
   
               (18)
            
            
               Η ανάληψη υποχρέωσης προβλέπει ότι μια παράβαση από μεμονωμένο παραγωγό-εξαγωγέα δεν συνεπάγεται αυτομάτως την ανάκληση της αποδοχής της ανάληψης υποχρέωσης για όλους τους παραγωγούς-εξαγωγείς. Στην περίπτωση αυτή, η Επιτροπή οφείλει να εκτιμήσει τις επιπτώσεις της συγκεκριμένης παράβασης όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.
            
         
               (19)
            
            
               Κατά συνέπεια, η Επιτροπή αξιολόγησε τις επιπτώσεις των παραβάσεων από τη ZNSHINE όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.
            
         
               (20)
            
            
               Η ευθύνη για τις παραβάσεις βαρύνει μόνο τον εν λόγω παραγωγό-εξαγωγέα· κατά τους ελέγχους που πραγματοποιήθηκαν δεν εντοπίστηκαν συστηματικές παραβάσεις από μεγάλο αριθμό παραγωγών-εξαγωγέων ή το CCCME.
            
         
               (21)
            
            
               Ως εκ τούτου, η Επιτροπή καταλήγει στο συμπέρασμα ότι η συνολική λειτουργία της ανάληψης υποχρέωσης δεν θίγεται και ότι δεν υπάρχουν λόγοι ανάκλησης της αποδοχής της ανάληψης υποχρέωσης για όλους τους παραγωγούς-εξαγωγείς και το CCCME.
            
         ΣΤ.   ΓΡΑΠΤΕΣ ΠΑΡΑΤΗΡΗΣΕΙΣ ΚΑΙ ΑΚΡΟΑΣΕΙΣ
   
   
               (22)
            
            
               Τα ενδιαφερόμενα μέρη είχαν την ευκαιρία να εκφράσουν τις απόψεις τους και να διατυπώσουν τις παρατηρήσεις τους σύμφωνα με το άρθρο 8 παράγραφος 9 του βασικού κανονισμού αντιντάμπινγκ και σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων. Η ZNSHINE και ένα ενδιαφερόμενο μέρος υπέβαλαν παρατηρήσεις.
            
         i)   Παρατηρήσεις της ZNSHINE
   
   
               (23)
            
            
               Η ZNSHINE ισχυρίστηκε ότι μία από τις εταιρείες που συμμετέχουν στις δραστηριότητες που περιγράφονται στις αιτιολογικές σκέψεις 14 και 15 δεν είναι συνδεδεμένο μέρος της, αλλά απλώς πελάτης της ZNSHINE σε τρίτη χώρα. Οι διαθέσιμες πληροφορίες τις οποίες παρέθεσε η Επιτροπή περιγράφουν την επιχειρηματική σχέση της ZNSHINE με τον συγκεκριμένο πελάτη. Ωστόσο, αυτή η επιχειρηματική σχέση δεν είναι νομικά αναγνωρισμένη κατά κανέναν τρόπο. Επιπλέον, η ZNSHINE ισχυρίστηκε ότι δεν είναι σε θέση να ελέγξει σε ποιον πωλεί τα προϊόντα αυτός ο πελάτης.
            
         
               (24)
            
            
               Η Επιτροπή απορρίπτει τα επιχειρήματα αυτά, καθώς η ZNSHINE δεν υπέβαλε στοιχεία που να τεκμηριώνουν αυτούς τους ισχυρισμούς, για παράδειγμα πληροφορίες σχετικά με την ιδιοκτησία του εικαζόμενου πελάτη της οι οποίες θα ανέτρεπαν τις διαθέσιμες πληροφορίες που αναφέρονται στην αιτιολογική σκέψη 15. Επιπλέον, ακόμη και αν η εν λόγω εταιρεία είναι ανεξάρτητος πελάτης, κάτι το οποίο δεν ισχύει, η ZNSHINE παρέλειψε να λάβει οποιαδήποτε προφύλαξη ώστε να αποφευχθεί η πώληση των συστοιχιών στην Ένωση από τον συγκεκριμένο πελάτη, παραβιάζοντας, συνεπώς, άλλη μία ρήτρα της ανάληψης υποχρέωσης.
            
         
               (25)
            
            
               Η ZNSHINE υποστήριξε επίσης ότι η Επιτροπή δεν έδωσε επαρκείς πληροφορίες σχετικά με την ταυτότητα του εισαγωγέα της Ένωσης. Ως εκ τούτου, η ZNSHINE δεν ήταν σε θέση να κάνει κάποιο σχόλιο ως προς την ακρίβεια των στοιχείων. Η ZNSHINE ισχυρίστηκε επίσης ότι ο εισαγωγέας της Ένωσης δεν μπορεί να θεωρηθεί συνδεδεμένο μέρος της, εκτός εάν η ZNSHINE και ο εισαγωγέας της Ένωσης μετέχουν στη διεύθυνση ή στο διοικητικό συμβούλιο της επιχείρησης του άλλου εταίρου. Ένα τρίτο μέρος που μετέχει στη διεύθυνση ή στο διοικητικό συμβούλιο και των δύο εταιρειών δεν μπορεί να μεταβάλει αυτόν τον όρο.
            
         
               (26)
            
            
               Η Επιτροπή απορρίπτει αυτό το επιχείρημα. Πρώτον, η Επιτροπή δεν μπορεί να αποκαλύψει την ταυτότητα του εισαγωγέα της Ένωσης, για λόγους εμπιστευτικότητας. Δεύτερον, σύμφωνα με την καθιερωμένη πρακτική της Επιτροπής (11), το άρθρο 143 παράγραφος 1 στοιχείο α) του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (12) («IPCCC»), το οποίο αποτελεί τη βάση για τον ορισμό των συνδεδεμένων μερών στην επιχείρηση, θεωρείται ότι περιλαμβάνει επίσης καταστάσεις όπου δύο νομικά πρόσωπα έχουν κοινά μέλη στη διεύθυνση ή στο διοικητικό συμβούλιο. Αυτή είναι η κατάσταση επί του παρόντος. Επιπλέον, η παρούσα κατάσταση εμπίπτει και στο άρθρο 143 παράγραφος 1 στοιχείο στ) του IPCCC. Ο όρος «ελεγχόμενη» που χρησιμοποιείται στη διάταξη αυτή σημαίνει ότι το τρίτο πρόσωπο θεωρείται ότι ελέγχει ένα άλλο όταν το εν λόγω τρίτο πρόσωπο είναι, de jure ή de facto, σε θέση να ασκεί επί του άλλου τούτου προσώπου εξουσία καταναγκασμού ή κατευθύνσεως. Η ερμηνεία αυτή απορρέει από το κείμενο της επεξηγηματικής σημείωσης για το άρθρο 15 της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου του 1994 (συμφωνία για τη δασμολογητέα αξία), το οποίο αποτελεί τη βάση για τον ορισμό των συνδεδεμένων μερών στο άρθρο 143 παράγραφος 1 του IPCCC. Δεδομένου του επιπέδου της συμμετοχής του κοινού στελέχους ή διευθυντή στις εταιρείες, είναι σαφές ότι αυτό το πρόσωπο είναι, de jure ή de facto, σε θέση να ασκεί εξουσία καταναγκασμού ή κατευθύνσεως στις εν λόγω δύο εταιρείες.
            
         
               (27)
            
            
               Η ZNSHINE ισχυρίστηκε επίσης ότι ενήργησε σύμφωνα με τους όρους της ανάληψης υποχρέωσης κατά τη διαβούλευση με την Επιτροπή για την ανίχνευση των σφαλμάτων υποβολής έκθεσης. Τα σφάλματα αυτά οφείλονταν στην απειρία του προσωπικού που ενήργησε με καλή πίστη, την οποία επιβεβαίωσαν οι ολλανδικές δικαστικές αρχές. Επιπλέον, η ZNSHINE ισχυρίστηκε ότι το σφάλμα υποβολής έκθεσης δεν οδήγησε σε παραβίαση της ΕΤΕ.
            
         
               (28)
            
            
               Η Επιτροπή απορρίπτει αυτά τα επιχειρήματα. Πρώτον, η ZNSHINE παρέθεσε μία μεμονωμένη πρόταση από μια απόφαση, αλλά δεν ήταν σε θέση να παράσχει το σύνολο της απόφασης στην Επιτροπή. Δεύτερον, η Επιτροπή παρέσχε πληροφορίες σχετικά με τις υποχρεώσεις υποβολής εκθέσεων σε διάφορες περιπτώσεις, καθώς και την περίοδο κατά την οποία συνέβη το σφάλμα υποβολής έκθεσης. Η ZNSHINE ουδέποτε ήλθε σε επαφή με την Επιτροπή έως ότου εντοπίστηκε το ζήτημα από τις εθνικές τελωνειακές αρχές. Τέλος, το επιχείρημα ότι το σφάλμα υποβολής έκθεσης δεν οδήγησε στην παραβίαση της ΕΤΕ δεν έχει σημασία όσον αφορά την εκτίμηση σχετικά με την παραβίαση της υποχρέωσης υποβολής εκθέσεων.
            
         
               (29)
            
            
               Ως εκ τούτου, η Επιτροπή εμμένει στην εκτίμησή της σχετικά με τις παραβιάσεις της ανάληψης υποχρέωσης εκ μέρους της ZNSHINE. Στην πραγματικότητα, η ZNSHINE δεν αμφισβήτησε ότι η παραγωγή των ηλιακών συστοιχιών που μεταφορτώθηκαν γινόταν από την ίδια.
            
         ii)   Παρατηρήσεις από το άλλο ενδιαφερόμενο μέρος
   
   
               (30)
            
            
               Ένα ενδιαφερόμενο μέρος ζήτησε, για την εταιρεία αυτή, η ανάκληση να έχει αναδρομική ισχύ, καθώς οι παραβιάσεις της ανάληψης υποχρέωσης στις οποίες προέβη η ZNSHINE ήταν σοβαρές. Το ενδιαφερόμενο μέρος ζήτησε περαιτέρω την εφαρμογή αυτής της αναδρομικής ανάκλησης σε παρόμοιες υποθέσεις στο μέλλον.
            
         
               (31)
            
            
               Το ενδιαφερόμενο μέρος θεώρησε ότι οι εθνικές τελωνειακές αρχές ερεύνησαν τη ZNSHINE και έχουν κατασχέσει σημαντικές ποσότητες ψευδώς δηλωμένων εισαγωγών. Επιπλέον, κατά την άποψή του, το συνολικό ποσό των δασμών που αποφεύχθηκαν από τη ZNSHINE και από τους τρεις παραγωγούς-εξαγωγείς των οποίων η Επιτροπή ανακάλεσε την ανάληψη υποχρέωσης (13) ανέρχεται σε αρκετές εκατοντάδες εκατ. ευρώ, πράγμα που δικαιολογεί την αναδρομική ανάκληση.
            
         
               (32)
            
            
               Η Επιτροπή απορρίπτει αυτό το αίτημα, δεδομένου ότι δεν υπάρχει νομική βάση για την εν λόγω αναδρομική ανάκληση. Επιπλέον, οι εθνικές τελωνειακές αρχές ζήτησαν την καταβολή δασμών αντιντάμπινγκ και αντισταθμιστικών δασμών για τις εν λόγω συναλλαγές· ως εκ τούτου, η αναδρομική ανάκληση δεν είναι αναγκαία. Η Επιτροπή επισημαίνει επίσης ότι το ενδιαφερόμενο μέρος έχει προβεί σε ατεκμηρίωτες υποθέσεις στην παρατήρησή του. Η Επιτροπή απορρίπτει επίσης το επιχείρημα του ενδιαφερόμενου μέρους σχετικά με το εικαζόμενο ποσό δασμών που αποφεύχθηκαν, ως αδικαιολόγητο ισχυρισμό.
            
         Ζ.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΚΑΙ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ
   
   
               (33)
            
            
               Ως εκ τούτου, σύμφωνα με το άρθρο 8 παράγραφοι 7 και 9 του βασικού κανονισμού αντιντάμπινγκ, σύμφωνα με το άρθρο 13 παράγραφοι 7 και 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης, η Επιτροπή κατέληξε στο συμπέρασμα ότι η αποδοχή της ανάληψης υποχρέωσης από τη ZNSHINE θα πρέπει να ανακληθεί.
            
         
               (34)
            
            
               Κατά συνέπεια, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων, ο οριστικός δασμός αντιντάμπινγκ που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1238/2013 και ο οριστικός αντισταθμιστικός δασμός που επιβάλλεται σύμφωνα με το άρθρο 1 του εκτελεστικού κανονισμού (ΕΕ) αριθ. 1239/2013 εφαρμόζονται αυτόματα στις εισαγωγές καταγωγής ή προέλευσης ΛΔΚ για το σχετικό προϊόν το οποίο παράγεται από τη ZNSHINE (πρόσθετος κωδικός TARIC: B923) από την ημέρα έναρξης ισχύος του παρόντος κανονισμού.
            
         
               (35)
            
            
               Για λόγους ενημέρωσης, ο πίνακας του παραρτήματος του παρόντος κανονισμού απαριθμεί τους παραγωγούς-εξαγωγείς για τους οποίους η αποδοχή της ανάληψης υποχρέωσης, σύμφωνα με την εκτελεστική απόφαση 2014/657/ΕΕ, δεν επηρεάζεται,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με τον παρόντα κανονισμό ανακαλείται η αποδοχή της ανάληψης υποχρέωσης για την εταιρεία ZNSHINE PV-TECH CO. LTD και τη συνδεδεμένη εταιρεία της στην Ευρωπαϊκή Ένωση, οι οποίες καλύπτονται από κοινού από τον πρόσθετο κωδικό TARIC B923.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Αυγούστου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 188 της 18.7.2009, σ. 93.
   
      (3)  ΕΕ L 152 της 5.6.2013, σ. 5.
   
      (4)  ΕΕ L 209 της 3.8.2013, σ. 26.
   
      (5)  ΕΕ L 209 της 3.8.2013, σ. 1.
   
      (6)  ΕΕ L 325 της 5.12.2013, σ. 1.
   
      (7)  ΕΕ L 325 της 5.12.2013, σ. 66.
   
      (8)  ΕΕ L 325 της 5.12.2013, σ. 214.
   
      (9)  ΕΕ L 270 της 11.9.2014, σ. 6.
   
      (10)  ΕΕ L 139 της 5.6.2015, σ. 30.
   
      (11)  Αιτιολογικές σκέψεις 14 και επ. του εκτελεστικού κανονισμού (ΕΕ) αριθ. 856/2010 του Συμβουλίου, της 27ης Σεπτεμβρίου 2010, για την περάτωση της μερικής ενδιάμεσης επανεξέτασης του κανονισμού (ΕΚ) αριθ. 661/2008 του Συμβουλίου για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας (ΕΕ L 254 της 29.9.2010, σ. 5).
   
      (12)  ΕΕ L 253 της 11.10.1993, σ. 1.
   
      (13)  ΕΕ L 139 της 5.6.2015, σ. 30.
   
      ΠΑΡΑΡΤΗΜΑ
      Κατάλογος εταιρειών:
      
                  Επωνυμία εταιρείας
               
               
                  Πρόσθετος κωδικός TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922